ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

 ЗАМЕСТНИК МИНИСТЪР-

 ПРЕДСЕДАТЕЛЯ И МИНИСТЪР

 НА ПРАВОСЪДИЕТО

 Г-ЖА ЗИНАИДА ЗЛАТАНОВА

**П И Т А Н Е**

От Томислав Дончев

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям питане

ОТНОСНО: Визията и политиката, която смята да провежда правителството за подготовка на България за следващия програмен период, в контекста на реформата в политиката по сближаване на ниво ЕС и натрупания от България опит през този програмен период

УВАЖАЕМА ГОСПОЖО ЗЛАТАНОВА,

 През последните 3 години, българските държавни институции, НПО, академичните среди и бизнеса, активно участваха в дебата за бъдещето на кохезионната политика. Въпреки сериозните противоречия между различните заинтересовани страни и държавите членки, оформи се консенсус по отношение на необходимата реформа в политиката по сближаване, която очакваме да се уреди нормативно, чрез приемане на пакета регламенти за програмния период 2014-2020г.

 Същевременно, държавите членки на база натрупания опит от работата през изтичащия период, планират промени, които да гарантират по-добър ефект, както и скорост на инвестициите.

 На база натрупания опит, България също стартира реформа в целите, приоритетите и системата за управление на средствата от ЕС. Новите идеи са отразени в НПР България 2020, както и подготвения проект за закон за управление на средствата от ЕС.

Предвид гореизложеното Ви питам:

 Каква е вашата визия и каква политика смятате да провеждате за подготовка на България за следващия програмен период, в контекста на реформата в политиката по сближаване на ниво ЕС и натрупания от България опит през този програмен период?

 Кои ще са отговорните институции за управление на средствата, какви цели и приоритети ще следва европейското финансиране и в кои сектори?

София, 18.06.2013г. Народен представител: